New 2019 Karavan Trailers KKR-3100-DB-78-S | Boat Trailers in Wilkes Barre PA | Black Powdercoat
2019 Karavan Trailers KKR-3100-DB-78-S • Get Price Get Price Kommunikasie as ŉ konneksie en nie as ŉ kakofonie nie. | Timothy Kieswetter's Blog oor Gesonde Seksualiteit
Kommunikasie as ŉ konneksie en nie as ŉ kakofonie nie.
Posted on July 24, 2014 by Timothy Kieswetter
Die tweede grootste probleem wat ek in berading sien elke dag is die een van kommunikasie. (Die eerste probleem is seksueel van aard.) En natuurlik as die kommunikasie sterk tussen die paartjie is, is daar ŉ goeie kans dat die intimiteit ook gesond is.
Soos wat ek na my kliënte luister en kommentaar op Gesonde Seks se Facebook blad lees kom ek agter, ons het ŉ baie groot wanbegrip van wat kommunikasie werklik is. Kommunikasie is vir baie slegs om inligting te verruil. Ek voel, dink of beleef iets en wil dit aan jou bekend maak of ek moet lank genoeg stilbly om jou gevoelens, gedagtes en belewenisse kans gee om verruil te word.
Solank soos wat ŉ paartjie se kommunikasie slegs bestaan uit om inligting te verruil, sal hulle nooit intimiteit kan beleef in hulle kommunikasie nie en kan dan maklik disintegreer tot waar die een voel sy inligting is nie meer so belangrik soos die ander een se inligting nie. As dit gebeur dan verdwyn die tye van luister na die ander een se inligting voordat jy gereed maak met jou eie inligting. Omdat jy nou voel jou inligting word nie meer as belangrik beskou nie, begin jy net om harder te werk om JOU inligting aan jou maat oor te dra. Met ander woorde, dit eindig op in ŉ skreeu kompetisie.
Wat ek vir my kliënte uitwys is dat kommunikasie veel dieper kan wees as net ŉ platform waarmee jy inligting verruil. As jy kommunikasie kan sien as ŉ “plek” in plaas van informasie, het jy sopas ŉ groot paradigma skyf gemaak.
Genesis 2:25 praat van die man en sy vrou wat albei kaal voor mekaar gestaan het en geen skaamte geken het nie. Dit beskryf nie wat hulle vir mekaar gesê het nie, maar eerder die konneksie, die plek waar hulle mekaar gevind het.
Die sleutel om ŉ konneksie te maak tydens kommunikasie is nie om te luister of selfs om terug te reflekteer nie (albei van hierdie is baie goeie en belangrike tegnieke in effektiewe inligting verruiling), want om ŉ konneksie te maak is op ŉ dieper vlak, om jouself in die ander persoon se skoene te plaas. Die konneksie tydens kommunikasie is soos ŉ “Ah-Ha” oomblik. Eweskielik voel dit asof tyd stil staan en die wêreld rondom julle verdwyn.
Julle bevind julleself alleen in ŉ baie intieme en broos plek. ŉ Plek waar woorde nie nodig is nie.
Hierdie is ŉ veilige plek. ŉ Plek van eenheid.
Hierdie is ŉ plek waar jy jouself as individu vir ŉ oomblik verloor en een word met jou maat. Jou vrese, emosies en begeertes het vir hierdie oomblik verdwyn en sonder dat jou maat vir jou enige iets hoef te sê of te verduidelik, weet jy. JY is daar. Julle vind mekaar daar.
Jy sal weet wanneer julle ŉ konneksie gemaak het. Dit is soos ŉ kommunikasie orgasme.
Hierdie artikel is maar net om jou bewus te maak van hierdie intieme “konneksie” plek iewers weggesteek in julle kommunikasie. Vind dit deur om jouself in jou maat se situasie te plaas en die wêreld deur hulle oë te sien en doen dit in dieselfde oomblik waar jou maat dieselfde doen om hulleself in jou skoene te plaas, en daar beleef julle iets wat goddelik is. Waar twee een word.
As julle wil verbeter in julle kommunikasie, skryf in vir ons kommunikasie kursusse op ons mentorskap program.
Verbeter jou kommunikasie Deel 1: https://www.gesondeseks.co.za/index.php/e-kursusse/19-verbeter-jou-kommunikasie-deel-1
Verbeter jou kommunikasie Deel 2: https://www.gesondeseks.co.za/index.php/e-kursusse/20-verbeter-jou-kommunikasie-deel-2